ddrg/super_eurlex huggingface dataset:
(3)

Kommissionen offentliggjorde den 2. oktober 2009 en meddelelse i Den Europæiske Unions Tidende ( 4 ) (»indledningsmeddelelsen«) om indledning af en antidumpingundersøgelse i henhold til artikel 5 i Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab (»grundforordningen«) ( 5 ) vedrørende importen til Unionen af strygebrætter med oprindelse i Kina, som var begrænset til Since Hardware. Kommissionen offentliggjorde ved samme lejlighed indledningen af en fornyet undersøgelse, jf. artikel 2, stk. 3, i forordning (EF) nr. 1515/2001 med henblik på for så vidt angår forordning (EF) nr. 452/2007 at foretage de ændringer, som er nødvendige i lyset af rapporten fra WTO-appelorganet med titlen »Mexico — Definitive Anti-dumping Measures on Beef and Rice« (AB-2005-6) ( 6 ). Det fremgår af rapportens pkt. 305 og 306, at en eksporterende producent, som ikke viste sig at foretage dumping i den oprindelige undersøgelse, skal udelukkes fra anvendelsesområdet for de endelige foranstaltninger, der indføres som følge af en sådan undersøgelse, og ikke kan gøres til genstand for administrative undersøgelse og undersøgelser vedrørende ændrede omstændigheder.
(1)

Den Portugisiske Republik (i det følgende benævnt »Portugal«) har ved Rådets beslutning 2004/738/EF ( 2 ) fået bemyndigelse til indtil den 31. december 2009 at anvende en fakultativ særordning for dørsalgssektoren, hvorefter på den ene side virksomheder i denne sektor, som har tilladelse til at anvende denne ordning som fravigelse af artikel 21, stk. 1, litra a), i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag ( 3 ), er betalingspligtige for moms på leveringer, der foretages af deres dørsalgsforhandlere til de endelige forbrugere. Som fravigelse af artikel 22 i nævnte direktiv fritages dørsalgsforhandlerne på den anden side fra de i denne artikel nævnte forpligtelser for så vidt angår de pågældende leveringer. For at få en sådan tilladelse skal virksomhedens samlede omsætning hidrøre fra dørsalg udført af dørsalgsforhandlere i eget navn og for egen regning. Desuden skal alle de varer, der sælges, være anført på en i forvejen opstillet liste over de priser, der anvendes i det endelige forbrugsled, og virksomheden skal sælge sine varer direkte til dørsalgsforhandlere, som derpå sælger dem direkte til de endelige forbrugere.
(6)

Ved fordelingen af ECB's indtægter fra eurosedler i omløb og ECB’s indtægter ved programmet vedrørende værdipapirmarkederne, bør ECB inddrage et skøn over dens finansielle resultat for året, som tager behørigt hensyn til behovet for at henføre midler til en hensættelse for valutakurs, rente- og guldprisrisiko, og at der er hensættelser til rådighed, der kan anvendes til at udligne forventede udgifter.
(4)

Den Europæiske Fødevaresikkerhedsautoritet (EFSA) konkluderede i sine udtalelser af 12. og 19. september 2007 ( 2 ), 22. november 2007 ( 3 ) og 2. juli 2009 ( 4 ), at enzympræparatet af endo-1,4-beta-xylanase produceret af Trichoderma reesei (ATCC PTA 5588) ikke har skadelige virkninger på dyrs eller menneskers sundhed eller på miljøet, og at dyrenes tilvækst forbedres gennem anvendelse af præparatet. EFSA mener ikke, at der er behov for særlige krav vedrørende overvågning efter markedsføringen. EFSA gennemgik i sin udtalelse ligeledes den rapport om analysemetoden for fodertilsætningsstoffet, der blev forelagt af det i henhold til forordning (EF) nr. 1831/2003 oprettede EF-referencelaboratorium.
(22)

Disse markeder kan dog ikke betragtes som selvstændige, relevante markeder med henblik på denne afgørelse, idet kunderne kan skifte mellem underkategorierne, og da priserne i alle tre underkategorier er markedsbaserede ( 22 ). I henhold til årsrapporten for 2009 fra de italienske myndigheder for elektricitet og gas (AEEG) udgør det såkaldte »konkurrenceneutraliserede marked«, som omfatter »den forstærkede beskyttelsestjeneste« og »tilbagefaldstjenesten«, ca. 36 % af det samlede detailmarked. I henhold til samme rapport er den forstærkede beskyttelsestjeneste desuden kendetegnet ved en specifik leverandørs meget stærke tilstedeværelse (84,3 %), som også er aktiv på det frie marked. Ifølge de italienske myndigheder mente kunderne, at omkostningerne ved leverandørskifte var høje og at der kun var få fordele ved et leverandørskifte. Dette kombineret med lave priser i forbindelse med den forbedrede beskyttelsestjeneste gjorde det meget vanskeligt for nye operatører at opnå et tilstrækkeligt kundegrundlag i denne underkategori. Dette resulterer grundlæggende i en konkurrencemæssig fordel for operatører under den forstærkede beskyttelsestjeneste, som også opererer på det frie marked, idet kunder, der ønsker at skifte fra en forstærket beskyttelsestjeneste til det frie marked eller omvendt ofte gør det uden at skifte leverandør.
5 1 771

►M1 Eli Lilly and Company Ltd. ◄

Diclazuril 0,5 g/ 100 g (Clinacox 0,5 %)

Tilsætningsstoffets sammensætningDiclazuril: 0,50 g/100 g.Proteinfattig sojaskrå: 99,25 g/100 gPolyvidon K 30: 0,20 g/100 gNatriumhydroxid: 0,05 g/100 gAktivstoffets karakteristikaDiclazuril, C17H9Cl3N4O2,(±)-4-chlorphenyl[2,6-dichlor4-(2,3,4,5-tetrahydro-3,5-dioxo-1,2,4-triazin-2-yl)phenyl]acetonitrilCAS-nr.: 101831-37-2Beslægtede urenheder:Nedbrydningsprodukt (R064318): ≤ 0,1 %Andre beslægtede urenheder (T001434, R066891, R068610, R070156, R070016):≤ 0,5 % hver isærUrenheder i alt: ≤ 1,5 %Analysemetode (1)Til bestemmelse af diclazuril i foder: omvendt fase-HPLC under anvendelse af ultraviolet detektion ved 280 nm (forordning (EF) nr. 152/2009)Til bestemmelse af diclazuril i fjerkrævæv: HPLC i kombination med tredobbelt firepolet massespektrometer (MS/MS) under anvendelse af et prækursor-ion og to produktioner.

Slagtekyllinger

—

1

1

1. Tilsætningsstoffet skal anvendes i foderblandinger som forblanding. 2. Diclazuril må ikke blandes med andre coccidiostatika. 3. Sikkerhedsforanstaltninger: Åndedrætsværn, sikkerhedsbriller og handsker skal bæres under håndteringen. 4. Indehaveren af godkendelsen planlægger og gennemfører et program for overvågning efter markedsføringen af resistensen over for bakterier og Eimeria spp.

23. december 2020
(alias: Office #39; Office No. 39; Bureau 39; Central Committee; Third Floor Division 39)

Office 39 of The Korean Workers' Party

Det koreanske arbejderpartis Office 39 udøver ulovlig økonomisk virksomhed til støtte for Nordkoreas regering. Enheden har afdelinger i hele landet, som rejser og forvalter pengemidler, og er ansvarlig for at tilvejebringe udenlandsk valuta til Nordkoreas koreanske arbejderpartis øverste ledelse gennem ulovlige aktiviteter som f.eks. handel med narkotika. Office 39 kontrollerer en række enheder i og uden for Nordkorea, hvorigennem enheden udfører en lang række ulovlige aktiviteter, herunder fremstilling, smugling og distribution af narkotika. Office 39 har også været involveret i bestræbelserne på at købe luksusvarer og overføre dem til Nordkorea.

Office 39 regnes for en af de vigtigste organisationer inden for køb af valuta og varer. Enheden er efter sigende under direkte kommando af KIM Jong-il.

Den kontrollerer flere handelsvirksomheder, hvoraf nogle udfører ulovlige aktiviteter, bl.a. Daesong General Bureau, som hører til Daesongkoncernen, der er landets største virksomhedskoncern. Office 39 har ifølge nogle kilder repræsentationskontorer i Rom, Beijing, Bangkok, Singapore, Hongkong og Dubai. Udadtil skifter Office 39 med jævne mellemrum navn og udseende. Direktøren for Office 39, JON il-chun, er allerede opført på EU's sanktionsliste.

Office 39 har fremstillet metamfetamin i Sangwon i den sydlige del af Pyonganprovinsen og har desuden været involveret i distribution af metamfetamin til små nordkoreanske smuglere med henblik på distribution gennem Kina og Sydkorea. Office 39 driver også valmuegårde i den nordlige del af Hamkyo'ngprovinsen og den nordlige del af Pyonganprovinsen og fremstiller opium og heroin i Hamhu'ng og Nachin.

I 2009 var Office 39 involveret i et mislykket forsøg på at købe to italienskproducerede luksusyachter til en værdi af over 15 mio. USD og eksportere dem til Nordkorea gennem Kina. Forsøget på at eksportere yachterne, der var bestemt til Kim Jong-il, blev standset af de italienske myndigheder og var i strid med FN's sanktioner mod Nordkorea i henhold til FN's Sikkerhedsråds resolution 1718, der specifikt kræver, at medlemsstaterne skal forhindre levering, salg eller overførsel af luksusvarer til Nordkorea.

Office 39 brugte førhen Banco Delta Asia til at hvidvaske ulovligt udbytte. Det amerikanske finansministerium udpegede i september 2005 Banco Delta Asia som et stort problem med hensyn til hvidvask af penge (»primary money laundering concern«) i henhold til paragraf 311 i USA PATRIOT Act, fordi banken frembød en uacceptabel risiko for hvidvask af penge og anden form for finansiel kriminalitet.
(4)

I overensstemmelse med artikel 2, stk. 1, i Europa-Parlamentets og Rådets direktiv 2009/29/EF af 23. april 2009 om ændring af direktiv 2003/87/EF med henblik på at forbedre og udvide ordningen for handel med kvoter for drivhusgasemissioner i Fællesskabet ( 3 ) har medlemsstaterne sat love og administrative bestemmelser i kraft for at sikre, at driftsledere af anlæg, der udfører aktiviteter opført i bilag I til direktiv 2003/87/EF, som først omfattes af EU-ordningen fra 2013, kan forelægge den relevante kompetente myndighed behørigt dokumenterede og uafhængigt verificerede emissionsdata, således at der kan tages hensyn til dem i forbindelse med tilpasningen af den samlede EU-kvotemængde. Medlemsstaterne skulle underrette Kommissionen om behørigt dokumenterede data inden den 30. juni 2010.
(2)

Grækenland har anmodet Kommissionen om at godkende en metode til klassificering af afhudede svinekroppe. Denne medlemsstat har forelagt en detaljeret beskrivelse af en ensartet måde til at afhude svinekroppe i første del af den protokol, der er fastsat i artikel 23, stk. 4, i forordning (EF) nr. 1249/2008, og resultaterne af dets dissektionsprøve ved at forelægge denne protokols anden del. Begge protokoller blev forelagt for de andre medlemsstater i Forvaltningskomitéen for den Fælles Markedsordning for Landbrugsprodukter i 2008, 2009 og 2010.
Hvad angår denne påstand, skal det påpeges, at der i henhold til grundforordningens artikel 15 ikke indføres foranstaltninger, hvis subsidierne trækkes tilbage, eller det påvises, at subsidierne ikke længere giver de berørte eksportører nogen fordel. Hvad angår den dokumentation, der er fremlagt vedrørende EFS-ordningen, bemærkes det, at det faktisk fremgår af den pakistanske nationalbanks afgørelse, at bankerne ikke må bevilge lånefaciliteter til PET-sektoren under denne ordning. Ifølge det relevante dokument forbliver eksisterende lånefaciliteter, som eksportører har fået bevilget, gyldige indtil udløbsdatoen for de respektive lån, mens virksomhedernes eksportresultater vil blive taget i betragtning i forbindelse med deres låntagning i 2009-2010 og med henblik på at fastslå, om de vil være berettigede til lån i perioden frem til 2011.

I den forbindelse præciserede den pakistanske regering — ved hjælp af den fornødne dokumentation — at virksomheder, der ikke har kortfristede lån under denne ordning i det pakistanske regnskabsår 2009-2010 (dvs. indtil den 30. juni 2010), ikke kan få del i ordningen i overgangsperioden frem til 2011. Med hensyn til påstanden om, at den samarbejdsvillige eksporterende producent ikke har udestående finansiering under EFS-ordningen, bemærkes det, at denne påstand er underbygget af materiale, som er stillet til rådighed af de relevante banker og suppleret af virksomhedens statsautoriserede revisor. I betragtning af ovenstående konkluderes det, at parterne var i stand til at påvise, at EFS-ordningen ikke længere giver den berørte eksportør nogen fordel. Betingelserne i grundforordningens artikel 15 er således opfyldt, og de fremsatte påstande anses for at være berettigede. Det konkluderes derfor, at denne ordning ikke bør udlignes.
(6)

Det bestemmes i artikel 3, stk. 5, i EFSF-rammeaftalen, at udbetaling af det lån, som EFSF har stillet til rådighed for en medlemsstat med euroen som valuta, skal foregå gennem EFSF’s og den pågældende låntagende medlemsstats konti, som er åbnet hos ECB til brug for aftalen om en lånefacilitet. Afgørelse ECB/2010/15 af 21. september 2010 om administration of EFSF-lån til medlemsstater, der har indført euroen ( 2 ), fastsætter bestemmelser vedrørende åbning af en kontantkonto i EFSF’s navn hos ECB til behandling af aftalerne om en lånefacilitet.
(5)

Alle eurosedler bør være underlagt de samme krav til accept og håndtering fra Eurosystemets medlemmers side, uanset hvilket medlem der har sat dem i omløb. Den praksis, hvorefter pengesedler denomineret i en national valutaenhed sendes tilbage til den udstedende centralbank, gælder derfor ikke for eurosedler. Systemet for udstedelse af eurosedler bygger på et princip om, at eurosedler ikke sendes tilbage til udstederen.
(4)

Visse underretningsforpligtelser anses allerede nu for at kunne opfyldes via dette system i overensstemmelse med forordning (EF) nr. 792/2009, særlig dem, der er omhandlet i Kommissionens forordning (EF) nr. 1518/2003 af 28. august 2003 om gennemførelsesbestemmelser for ordningen med eksportlicenser inden for svinekødssektoren ( 4 ), (EF) nr. 596/2004 af 30. marts 2004 om gennemførelsesbestemmelser for ordningen med eksportlicenser for æg ( 5 ), (EF) nr. 633/2004 af 30. marts 2004 om gennemførelsesbestemmelser for ordningen med eksportlicenser for fjerkrækød ( 6 ), (EF) nr. 1345/2005 af 16. august 2005 om gennemførelsesbestemmelser for ordningen med importlicenser for olivenolie ( 7 ), (EF) nr. 2014/2005 af 9. december 2005 om licenser under ordningen for import af bananer i Fællesskabet for bananer, der overgår til fri omsætning til toldsatsen i den fælles toldtarif ( 8 ), (EF) nr. 239/2007 af 6. marts 2007 om gennemførelsesbestemmelser til Rådets forordning (EØF) nr. 404/93 for så vidt angår meddelelser i banansektoren ( 9 ), (EF) nr. 1299/2007 af 6. november 2007 om anerkendelse af producentsammenslutningerne i humlesektoren ( 10 ), (EF) nr. 543/2008 af 16. juni 2008 om gennemførelsesbestemmelser til Rådets forordning (EF) nr. 1234/2007 for så vidt angår handelsnormer for fjerkrækød ( 11 ), (EF) nr. 589/2008 af 23. juni 2008 om gennemførelsesbestemmelser til Rådets forordning (EF) nr. 1234/2007 for så vidt angår handelsnormer for æg ( 12 ), (EF) nr. 617/2008 af 27. juni 2008 om gennemførelsesbestemmelser til Rådets forordning (EF) nr. 1234/2007 for så vidt angår handelsnormer for rugeæg og kyllinger af fjerkræ ( 13 ) og (EF) nr. 826/2008 af 20. august 2008 om fælles bestemmelser for støtte til privat oplagring af bestemte landbrugsprodukter ( 14 ).
(5)

Listen over virksomheder bør udarbejdes og de pågældende mængder fastsættes på grundlag af rapporter fra medlemsstaterne og tilpasses for at sikre, at EU overholder de lofter, der er fastsat i artikel 8, stk. 4. Tildelingen af kvoten til opfyldning bør ske på grundlag af det gennemsnitlige behov i perioden 2005-2008. Ved beregningen af de enkelte virksomheders gennemsnitlige behov bør der ikke tages hensyn til år, hvor de pågældende virksomheder ikke har anvendt kontrollerede stoffer som proceshjælpestoffer. Lofterne fastsættes til 124 % af det individuelle gennemsnit for at kunne tage højde for udsving i den årlige efterspørgsel og samtidig sørge for, at EU's samlede maksimale mængde overholdes.
(7)

I Kommissionens meddelelse af 3. juni 2009 med titlen »Den fælles forpligtelse til at løfte beskæftigelsen« understregedes behovet for at give ledige en ny chance og bane vejen for iværksætterkultur hos nogle af Europas dårligst stillede grupper, der har vanskeligt ved at få adgang til det konventionelle lånemarked. Ud over de eksisterende instrumenter er der behov for særlige tiltag til yderligere at styrke den økonomiske og sociale samhørighed ved at intensivere de aktiviteter, som EIB og Den Europæiske Investeringsfond (EIF) og andre internationale finansielle institutioner har foretaget sig, uden at dette berører medlemsstaternes aktiviteter. Kommissionen har derfor fremsat et forslag til en ny mikrofinansieringsfacilitet omfattende hele EU (faciliteten), der skal forbedre adgangen til mikrofinansiering for særlige risikogrupper og yderligere støtte udviklingen af iværksætterkultur, den sociale økonomi og mikrovirksomheder. For at sikre, at faciliteten bliver effektiv, har en langsigtet virkning, når de potentielle brugere og bliver et proaktivt element både i den økonomiske politik og i den lokale udviklingspolitik, kan medlemsstaterne etablere et nationalt kontaktpunkt, der skal fremme, koordinere, evaluere og overvåge alle foranstaltninger, der træffes i henhold til denne facilitet på deres respektive områder.
Af hensyn til klarheden i EU-lovgivningen bør de EU-retsakter, hvorved der er fastlagt standardsundhedscertifikater for handel inden for Den Europæiske Union med varerne, udtrykkeligt ophæves. Således bør Kommissions beslutning 95/294/EF of 24. juli 1995 om sundhedscertifikatet for handel med æg og embryoner fra heste ( 4 ), Kommissionens beslutning 95/307/EF af 24. juli 1995 om sundhedscertifikatet for handel med hingstesæd ( 5 ), Kommissionens beslutning 95/388/EF af 19. september 1995 om sundhedscertifikatet for handel inden for EF med sæd, æg og embryoner fra får og geder ( 6 ) og Kommissionens beslutning 95/483/EF af 9. november 1995 om sundhedscertifikatet for handel inden for EF med æg og embryoner fra svin ( 7 ) ophæves.
1.

EF-typegodkendelsesmærket for separate tekniske enheder består af: 1.1. Et rektangel omkring et lille ‘e’, efterfulgt af den tal- eller bogstavkombination, der kendetegner den medlemsstat, som har udstedt EF-typegodkendelse af en separat teknisk enhed:



1 for Tyskland 2 for Frankrig 3 for Italien 4 for Nederlandene 5 for Sverige 6 for Belgien 7 for Ungarn 8 for Tjekkiet 9 for Spanien 11 for Det Forenede Kongerige 12 for Østrig 13 for Luxembourg 17 for Finland 18 for Danmark 19 for Rumænien 20 for Polen 21 for Portugal 23 for Grækenland 24 for Irland ►M1 25 for Kroatien ◄ 26 for Slovenien 27 for Slovakiet 29 for Estland 32 for Letland 34 for Bulgarien 36 for Litauen 49 for Cypern 50 for Malta 1.2. I nærheden af rektanglet, »basisgodkendelsens nummer« — som udgør del 4 af typegodkendelsesnummeret — med to foranstillede cifre, der er løbenummeret på den seneste væsentlige tekniske ændring af denne forordning. Løbenummeret er pt. »00«.
(8)

Den 3. august 2009 modtog Kommissionen og medlemsstaterne ligeledes den videnskabelige udtalelse fra autoriteten, afgivet efter anmodning fra Kommissionen og en lignende anmodning fra Frankrig, i overensstemmelse med konklusionerne fra Den Stående Komité for Fødevarekæden og Dyresundhed og i henhold til artikel 19, stk. 2, i forordning (EF) nr. 1924/2006, vedrørende muligheden af at angive en målbar effekt i sundhedsanprisninger for så vidt angår virkningerne af plantesteroler/plantestanolestere og sænkning af kolesterolindholdet i blodet (spørgsmål nr. EFSA-Q-2009-00530 og Q-2009-00718) ( 3 ). Autoriteten konkluderede, at der ved et dagligt indtag på 1,5-2,4 g plantesteroler/plantestanoler, tilsat til fødevarer såsom smørbare gule fedtstoffer, mejeriprodukter, mayonnaise og salatdressinger, kan forventes en gennemsnitlig reduktion på mellem 7 og 10,5 %, og at en sådan reduktion har biologisk signifikans. Autoriteten anførte tillige, at effekten i form af sænkning af LDL-kolesterolet i blodet normalt opnås inden for 2-3 uger og kan fastholdes ved fortsat indtag af plantesteroler/plantestanoler.
(3)

Irland har anmodet Kommissionen om bemyndigelse til at anvende en tilnærmelsesvis vurdering ved beregning af grundlaget for de egne momsindtægter, da landet ikke er i stand til at foretage en præcis beregning af grundlaget for de egne momsindtægter i forbindelse med de transaktioner, der er omhandlet i bilag X, del B, nr. 10, til momsdirektivet. En sådan beregning vil kunne medføre en uberettiget administrativ byrde set i forhold til virkningerne af disse transaktioner for Irlands samlede momsindtægtsgrundlag. Irland er i stand til at foretage en beregning ved brug af en tilnærmelsesvis vurdering af denne kategori transaktioner. Irland bør derfor bemyndiges til at beregne grundlaget for de egne momsindtægter ved en tilnærmelsesvis vurdering i overensstemmelse med artikel 6, stk. 3, andet led, i Rådets forordning (EØF, Euratom) nr. 1553/89.
(6)

Artikel 12, stk. 1, litra b), i forordning (EF) nr. 998/2003 foreskriver, med det formål at undgå, at kommerciel transport svigagtigt finder sted, under foregivende af at der er tale om ikke-kommerciel transport af selskabsdyr som defineret i samme forordning, at de krav og kontroller, der er omhandlet i direktiv 92/65/EØF, finder anvendelse på transport af over fem selskabsdyr, hvis dyrene føres ind i EU fra et tredjeland, der ikke er opført i del B, afdeling 2, i bilag II til samme forordning.
1) Artikel 3, stk. 5, litra a), affattes således:

»a) Der gennemføres et klart fastlagt mellemfristet finanspolitisk program med det formål at reducere det offentlige underskud til under traktatens referenceværdi på 3 % af BNP inden for en frist og med en konsolideringskurs, der er i overensstemmelse med de henstillinger, som Rådet har rettet til Rumænien som led i proceduren i forbindelse med uforholdsmæssigt store underskud«.
(1)

På sit 8. møde i december 2005 vedtog arbejdsgruppen vedrørende affaldsforebyggelse og genanvendelse (WGWPR) under Organisationen for Økonomisk Samarbejde og Udvikling (OECD) at præcisere ordlyden af nr. B1030 i bilag IX til Baselkonventionen. Ændringen af dette nummer er vedtaget ved OECD-Rådets beslutning C(2008) 156 og skal nu vedtages inden for rammerne af Baselkonventionen. I afventning af, at partskonferencen under Baselkonventionen giver sin godkendelse, og at bilag V til forordning (EF) nr. 1013/2006 ændres, er det hensigtsmæssigt at inkorporere denne præcisering i EU-lovgivningen.
KOMMISSIONENS FORORDNING (EU) Nr. 333/2010 af 22. april 2010 om godkendelse af en ny anvendelse af Bacillus subtilis C-3102 (DSM 15544) som tilsætningsstof til foder til fravænnede smågrise ( ►M1 indehaver af godkendelsen er Asahi Calpis Wellness Co. Ltd., der i Den Europæiske Union er repræsenteret ved Asahi Calpis Wellness Co. Ltd. Europe Representative Office ◄ ) (EØS-relevant tekst) (EUT L 102 af 23.4.2010, s. 19)
2) I artikel 21 foretages følgende ændringer:

a) stk. 1 affattes således:

»1. Udlændinge, der er indehavere af en gyldig opholdstilladelse udstedt af en af medlemsstaterne samt et gyldigt rejsedokument, kan frit færdes på de øvrige medlemsstaters område i højst tre måneder inden for en seksmånedersperiode, for så vidt de opfylder indrejsebetingelserne i artikel 5, stk. 1, litra a), c) og e), i Europa-Parlamentets og Rådets forordning (EF) nr. 562/2006 om indførelse af en fællesskabskodeks for personers grænsepassage (Schengengrænsekodeks) ( 20 ) og ikke er opført på den pågældende medlemsstats nationale liste over indberetninger.